CELEX: 32013D0437
Language: sk
Date: 2013-08-14 00:00:00
Title: 2013/437/EÚ: Vykonávacie rozhodnutie Komisie zo 14. augusta 2013 , ktorým sa mení rozhodnutie 2010/642/EÚ, ktorým sa povoľuje metóda určovania triedy kvality jatočných tiel ošípaných v Grécku, a zrušuje rozhodnutie 89/449/EHS, ktorým sa povoľujú metódy určovania triedy kvality jatočných tiel ošípaných v Grécku [oznámené pod číslom C(2013) 5302]

17.8.2013   
            
            
               SK
            
            
               Úradný vestník Európskej únie
            
            
               L 220/49
            
         
      VYKONÁVACIE ROZHODNUTIE KOMISIE
   
   zo 14. augusta 2013,
   ktorým sa mení rozhodnutie 2010/642/EÚ, ktorým sa povoľuje metóda určovania triedy kvality jatočných tiel ošípaných v Grécku, a zrušuje rozhodnutie 89/449/EHS, ktorým sa povoľujú metódy určovania triedy kvality jatočných tiel ošípaných v Grécku
   [oznámené pod číslom C(2013) 5302]
   (Iba grécke znenie je autentické)
   (2013/437/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. m) v spojení s jeho článkom 4,
   keďže:
   
               (1)
            
            
               Rozhodnutím Komisie 89/449/EHS (2) sa v Grécku povolilo používanie troch metód určovania triedy kvality jatočných tiel ošípaných. Grécko informovalo Komisiu, že od prijatia uvedeného rozhodnutia prešli metódy určovania triedy kvality vývojom a v populácii ošípaných boli zaznamenané zmeny. Preto sa predmetné tri metódy povolené uvedeným rozhodnutím už nemôžu používať.
            
         
               (2)
            
            
               Rozhodnutím Komisie 2010/642/EÚ (3) sa v Grécku povolilo používanie jednej metódy určovania triedy kvality jatočných tiel ošípaných zbavených kože.
            
         
               (3)
            
            
               Grécko vypracovalo dve nové moderné metódy určovania triedy kvality a požiadalo Komisiu o povolenie týchto dvoch metód na určovanie tried kvality jatočných tiel ošípaných na svojom území. V protokole stanovenom v článku 23 ods. 4 nariadenia Komisie (ES) č. 1249/2008 (4) predložilo podrobný opis skúšobnej rozrábky, pričom uviedlo zásady, na ktorých sú tieto metódy založené, výsledky skúšobnej rozrábky a rovnice použité na hodnotenie percentuálneho podielu chudého mäsa.
            
         
               (4)
            
            
               Z preskúmania tejto žiadosti vyplýva, že podmienky povolenia týchto metód na určovanie tried kvality sú splnené. Používanie uvedených metód určovania triedy kvality v Grécku by sa preto malo povoliť.
            
         
               (5)
            
            
               Rozhodnutie 2010/642/EÚ by sa preto malo zodpovedajúcim spôsobom zmeniť.
            
         
               (6)
            
            
               Rozhodnutie 89/449/EHS by sa malo zrušiť.
            
         
               (7)
            
            
               Úpravy prístroja ani metód klasifikácie by sa nemali umožniť, pokiaľ ich Komisia rozhodnutím výslovne neschváli.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Rozhodnutie 2010/642/EÚ sa mení takto:
   
               1.
            
            
               Článok 1 sa nahrádza takto:
               „Článok 1
               1.   Na určovanie triedy kvality jatočných tiel ošípaných prezentovaných v súlade s bodom III časti B prílohy V k nariadeniu (ES) č. 1234/2007 sa podľa odseku 1 bodu IV časti B uvedenej prílohy povoľuje používanie tejto metódy v Grécku: prístroj ‚OptiScan-TP‘ a s ním súvisiace metódy odhadu, ktoré sú podrobne opísané v časti I prílohy k tomuto rozhodnutiu;
               2.   Podľa odseku 1 bodu IV časti B prílohy V k nariadeniu (ES) č. 1234/2007 sa na určovanie tried kvality jatočných tiel ošípaných zbavených kože v Grécku povoľuje používanie týchto metód:
               
                           a)
                        
                        
                           prístroj ‚OptiScan-TP‘ a s ním súvisiace metódy odhadu, ktoré sú podrobne opísané v časti I prílohy k tomuto rozhodnutiu;
                        
                     
                           b)
                        
                        
                           prístroj ‚Hennessy Grading Probe (HGP 4)‘ a s ním súvisiace metódy odhadu, ktoré sú podrobne opísané v časti II prílohy k tomuto rozhodnutiu.“
                        
                     
         
               2.
            
            
               Príloha sa nahrádza textom v prílohe k tomuto rozhodnutiu.
            
         Článok 2
   Rozhodnutie 89/449/EHS sa zrušuje.
   Článok 3
   Toto rozhodnutie je určené Helénskej republike.
   
      V Bruseli 14. augusta 2013
      
         
            Za Komisiu
         
         Dacian CIOLOȘ
         
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Rozhodnutie Komisie 89/449/EHS zo 17. júla 1989, ktorým sa povoľujú metódy určovania triedy kvality jatočných tiel ošípaných v Grécku (Ú. v. ES L 214, 25.7.1989, s. 17).
   
      (3)  Rozhodnutie Komisie 2010/642/EÚ z 25. októbra 2010, ktorým sa povoľuje metóda určovania triedy kvality jatočných tiel ošípaných v Grécku (Ú. v. EÚ L 280, 26.10.2010, s. 60).
   
      (4)  Nariadenie Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (Ú. v. EÚ L 337, 16.12.2008, s. 3).
   
      PRÍLOHA
      
         
            „PRÍLOHA
            
               METÓDY URČOVANIA TRIEDY KVALITY JATOČNÝCH TIEL OŠÍPANÝCH V GRÉCKU
            
            
               Časť I
            
            
               OptiScan-TP
            
            
                        1.
                     
                     
                        Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako ‚OptiScan-TP‘.
                     
                  
                        2.
                     
                     
                        Prístroj Optiscan-TP je vybavený digitálnym obrazovým zariadením, ktoré sníma iluminované obrázky dvoch meracích bodov na jatočných telách. Tieto snímky sú základom výpočtu hrúbky tuku a svalu podľa metódy dvoch bodov ‚Zwei-Punkte Messverfahren (ZP)‘.
                        Namerané hodnoty sa prevedú na odhadovaný obsah chudého mäsa pomocou samotného prístroja Optiscan-TP. Snímky sa uložia a neskôr ich možno kontrolovať. Zabudované rozhranie Bluetooth® umožňuje jednoduchý prenos údajov.
                     
                  
                        3.
                     
                     
                        Obsah chudého mäsa jatočného tela sa vypočíta podľa tohto vzorca:
                        
                                    3a.
                                 
                                 
                                    Vzorec pre určovanie triedy kvality jatočných tiel ošípaných prezentovaných podľa prvej vety bodu III časti B prílohy V k nariadeniu (ES) č. 1234/2007:
                                    kde:
                                    
                                                Ŷ
                                             
                                             
                                                =
                                             
                                             
                                                odhadovaný podiel chudého mäsa jatočného tela v percentách,
                                             
                                          
                                                Χ1
                                                
                                             
                                             
                                                =
                                             
                                             
                                                minimálna hrúbka tuku (vrátane kože) v milimetroch nad svalom M. gluteus medius,
                                             
                                          
                                                Χ2
                                                
                                             
                                             
                                                =
                                             
                                             
                                                hrúbka krížového svalu v milimetroch meraná na najkratšom spojení medzi predným (kraniálnym) okrajom svalu M. gluteus medius a horným (dorzálnym) okrajom miechového kanála.
                                             
                                          
                              
                                    3b.
                                 
                                 
                                    Vzorec pre určovanie triedy kvality jatočných tiel ošípaných zbavených kože:
                                    kde:
                                    
                                                Ŷ
                                             
                                             
                                                =
                                             
                                             
                                                odhadovaný podiel chudého mäsa jatočného tela v percentách,
                                             
                                          
                                                Χ1s
                                                
                                             
                                             
                                                =
                                             
                                             
                                                minimálna hrúbka tuku (bez kože) v milimetroch nad svalom M. gluteus medius,
                                             
                                          
                                                Χ2
                                                
                                             
                                             
                                                =
                                             
                                             
                                                hrúbka krížového svalu v milimetroch meraná na najkratšom spojení medzi predným (kraniálnym) okrajom svalu M. gluteus medius a horným (dorzálnym) okrajom miechového kanála.
                                             
                                          Vzorec platí pre jatočné telá s hmotnosťou od 50 do 110 kg.
                                 
                              
                  
               Časť II
            
            
               Hennessy Grading Probe (HGP 4)
            
            
                        1.
                     
                     
                        Pravidlá stanovené v tejto časti sa uplatňujú v prípade, že sa určovanie triedy kvality jatočných tiel ošípaných vykonáva pomocou prístroja známeho ako ‚Hennessy grading probe (HGP 4)‘.
                     
                  
                        2.
                     
                     
                        Súčasťou prístroja je sonda s priemerom 5,95 milimetra (a 6,3 milimetra na ostrí nachádzajúcom sa na vrchole sondy), ktorá obsahuje fotodiódu (Siemens LED typu LYU 260-EO) a fotodetektor typu Silonex SLCD-61N1 a ktorej operačná vzdialenosť je od 0 do 120 milimetrov. Výsledky meraní sa pomocou samotného prístroja HGP 4 alebo pripojeného počítača prevedú na odhadovaný obsah chudého mäsa.
                     
                  
                        3.
                     
                     
                        Obsah chudého mäsa jatočného tela sa vypočíta podľa tohto vzorca:
                        
                           
                        kde:
                        
                                    Ŷ
                                 
                                 
                                    =
                                 
                                 
                                    odhadovaný podiel chudého mäsa jatočného tela v percentách,
                                 
                              
                                    Χ1
                                    
                                 
                                 
                                    =
                                 
                                 
                                    hrúbka chrbtového tuku (bez kože) v milimetroch meraná v bode nachádzajúcom sa 8 cm od stredovej čiary jatočného tela pri poslednom rebre,
                                 
                              
                                    Χ2
                                    
                                 
                                 
                                    =
                                 
                                 
                                    hrúbka chrbtového tuku (bez kože) v milimetroch meraná v bode nachádzajúcom sa 6 cm od stredovej čiary jatočného tela medzi tretím a štvrtým posledným rebrom,
                                 
                              
                                    Χ3
                                    
                                 
                                 
                                    =
                                 
                                 
                                    hrúbka chrbtového svalu v milimetroch meraná v rovnakom čase a v rovnakom bode ako X2.
                                 
                              Vzorec platí pre jatočné telá s hmotnosťou od 60 do 120 kg.“